8. ΒΑΣΙΛΙΚΟΝ ΔΙΑΤΑΓΜΑ της 26 Φεβρ./3 Μαρτ. 1922 Περί κανονισμού του τύπου και του τρόπου χορηγήσεως των τίτλων ιδιοκτησίας των κτηματικών ομάδων της πόλεως Θεσσαλονίκης. ΄Εχοντες υπ’ όψει τας διατάξεις του άρθρ. 18 παρ. 4 του ν. 2633, κανονίζομεν τον τύπον και τον τρόπον χορηγήσεως του υπό του άρθρου τούτου προβλεπομένου τίτλου ιδιοκτησίας ως προς τα κατά τον εν λόγω νόμον παραχωρούμενα δι’ εκποιήσεως κτήματα της κτηματικής ομάδος ως εξής: Άρθρ.1.-Ο τίτλος ιδιοκτησίας θα έχη τον επόμενον τύπον: TITΛΟΣ ΙΔΙΟΚΤΗΣΙΑΣ Άριθ.………… Η κατά τον ν.2633 επιτροπή σχεδίου Θεσσαλονίκης,                          Δηλοποιεί ότι: Δυνάμει του ν. 2633 παραχωρείται εις τ……. το υπ’ αριθ………… εν τω υπ’ αριθ………..οικοδομικώ τετραγώνω του κατά το άρθρ. 2 του αυτού νόμου…….τομέως οικόπεδον εμβαδού…………περίπου τετραγωνικών μέτρων επί τω υπό τ………καταβληθέντι τιμήματι δραχμών……. Η θέσις και αι ως έγγιστα διαστάσεις του δια του παρόντος τίτλου παραχωρουμένου οικοπέδου εμφαίνονται υπό κλίμακα εν τω παραπλεύρως σχεδιαγράμματι. Ο παρών τίτλος εξεδόθη εν Θεσσαλονίκη τη…… 192…… Η κατά τον ν. 2633 επιτροπή σχεδίου Θεσσαλονίκης.  (Υπογραφαί) ΄Αρθρ.2.-Επί του τίτλου υποτυπούται υπό κλίμακα απόσπασμα του εγκεκριμένου σχεδίου της πόλεως εμφαίνον το παραχωρούμενον οικόπεδον, σημειουμένου άμα του προσανατολισμού αυτού, ως και των συνορευόντων τούτω ετέρων οικοπέδων και των παρακειμένων οδών. Άρθρ.3.-Οι τίτλοι ιδιοκτησίας δέον να υπογράφωνται τουλάχιστον υπό δύο μελών της κατά τον νόμον 2633 Ε.Σ.Θ., εν οις περιλαμβάνονται αναγκαίως ο πρόεδρος εφέτης της επιτροπής ταύτης και ο εκ των μελών ταύτης προϊστάμενος του κατά τον νόμον 1122 Σ.Σ.Π.Θ. ή ο νόμιμος αυτών αναπληρωτής. Σελ. 511. - 145 Σχέδιο Πόλεως Θεσσαλονίκης 23.Ε.β.7-8 Άρθρ.4.-Οι τίτλοι ιδιοκτησίας αποκόπτονται εκ διπλοτύπου στελέχους, σημειουμένης εν αυτώ της περιλήψεως του περιεχομένου του τίτλου και υπογραφομένου και αυτού ως και ο τίτλος ιδιοκτησίας. Άρθρ.5.-Επί της οπισθίας όψεως του τίτλου, εφ’ όσον το αντίτιμον του δια τούτου αγορασθέντος οικοπέδου κατεβλήθη δι’ οριστικών κτηματογράφων, γίνεται μνεία των συνακολουθούντων τοις κτηματογράφοις βαρών, άτινα βαρύνουσι το δια των κτηματογράφων τούτων κτηθέν οικόπεδον. Ευθύς μετά την μεταγραφήν του τίτλου τα επί τούτου σημειούμενα ως άνω βάρη εγγράφονται κατά την αυτήν τάξιν και αναλογίαν εις τα βιβλία των υποθηκών. Άρθρ.16.-Τίτλος ιδιοκτησίας δεν εκδίδεται ή μετά την εκπλήρωσιν παρά του υπερθεματιστού πασών των εκ της δημοπρασίας υποχρεώσεών του. Εφόσον η αξία του οικοπέδου κατατίθεται δια προσωρινών κτηματογράφων ο τίτλος ιδιοκτησίας εκδίδεται μόνον αφού τα κτηματόγραφα ταύτα καταστώσιν οριστικά, ή μετά την αντικατάστασιν των προσωρινών κτηματογράφων δι’ οιωνδήποτε οριστικών τοιούτων ή δια χρημάτων. Άρθρ.7.-Οι τίτλοι ιδιοκτησίας εκδίδονται τη αιτήσει των δικαιούχων και διαβιβάζονται υπό του προέδρου εφέτου της κατά τον ν. 2633 Ε.Σ.Θ. εις τον φύλακα των μεταγραφών, όστις υπό ιδίαν αυτού ευθύνην οφείλει να προβή εις τας εν λόγω εγγραφάς και μεταγραφάς ταυτοχρόνως. Μετά την εκτέλεσιν των πράξεων τούτων ο φύλαξ των μεταγραφών επαναφέρει εις τον πρόεδρον της Ε.Σ.Θ. τους εκδοθέντας τίτλους, συνοδευομένους υπό πιστοποιήσεως περί των γενομένων μεταγραφών και εγγραφών, παραδίδονται δε ούτοι εις τους δικαιούχους, επί απλή αποδείξει και αφού καταθέσωσι πιστοποιητικόν του δημάρχου Θεσσαλονίκης εφ’ απλού χάρτου βεβαιούν την ταυτότητά των. Εν περιπτώσει αγραμμάτου η απόδειξις παραλαβής υπογράφεται υπό δύο εγγραμμάτων μαρτύρων. Τα στελέχη των τίτλων μετά την συμπλήρωσίν των, και άπαντα τα ανωτέρω, αποδείξεις και πιστοποιητικά μετ’ αντιγράφων των σχεδιαγραμμάτων των κατά το άρθρ. 2 του ν. 2633 τομέων, εμφαινόντων τα παραχωρηθέντα οικόπεδα, κεκυρωμένων υπό του προέδρου εφέτου της Ε.Σ.Θ., κατατίθενται εις το υπουργείον της Συγκοινωνίας προς έκδοσιν αντιγράφων εάν ήθελον ζητηθή τοιαύτα. Άρθρ.8.-Πάσα λεπτομέρεια σχετική τω τύπω και τω τρόπω εκδόσεως και χορηγήσεως των τίτλων, μη προβλεπομένη δια του παρόντος, κανονίζεται δι’ αποφάσεων του επί της Συγκοινωνίας υπουργού. Σελ. 512 